proxectonos/corpus_dominio_legal_administrativo_tmp huggingface dataset:
16/05/2012 | Administración LocalMunicipal
Cee
Modificación de oficio do domicilio no padrón municipal de habitantes

ANUNCIO Por esta Alcaldía ditouse, con data 23 de abril de 2012, a resolución n.º 325/2012 pola que se acordou, de acordo co disposto nos artigos 53.1, 62 e 77 do Regulamento de poboación e demarcación territorial das EE. LL., modificar de oficio a inscrición do domicilio no padrón de habitantes das persoas que se relacionan deseguido, por residiren en domicilio distinto ao da inscrición padroal: – ÁLVARO INSUA LOUZÁN, DNI n.º XXXXXXXXX – SALOMÉ TRILLO DÍAZ, DNI n.º XXXXXXXXX – Menor: LUCIA PINO CARULLA PARAZUELO., data de nacemento 21/08/2009 – Menor: BRYAM SILVARIÑO NAVAZO., data de nacemento 22/06/2006 Non sendo posible a práctica da notificación do devandito acordo no domicilio dos interesados, faise por medio do presente anuncio, de acordo co disposto no art.59.5 da Lei 30/1992, do 26 de novembro, comunicándolles que contra a referida resolución, que pon fin á vía administrativa, poderán interpoñer directamente o recurso contencioso-administrativo perante o Xulgado do Contencioso-administrativo ou a Sala do Contencioso-administrativo do Tribunal Superior de Xustiza de Galicia, segundo corresponda, de acordo co disposto nos arts.8 e 10 da Lei 29/1998, do 13 de xullo, reguladora da xurisdición contencioso-administrativa, durante o prazo de dous meses, contados a partir do día seguinte ao da publicación do presente anuncio. Igualmente, e con carácter potestativo, poderán interpoñer, perante o mesmo órgano que ditou esta resolución, recurso de reposición no prazo dun mes, contado a partir do día seguinte ao da publicación referida, sen poder simultanear ambos os dous, conforme se dispón nos arts.116 e 117 da Lei 30/1992, do 26 de novembro, do réxime xurídico das admnistracións públicas e do procedemento administrativo común, segundo a modificación introducida pola Lei 4/1999, do 13 de xaneiro, advertíndolle que tamén poderán utilizar calquera outro recurso que estimen pertinente e/ou exercer as accións que procedan perante a xurisdición competente. Cee, 8 de maio de 2012. A alcaldesa Zaira Rodríguez Pérez
16/05/2012 | Administración LocalMunicipal
Cabanas
Modificación inicial regulamento Punto de Atención a Infancia das Viñas

O pleno da Corporación en sesión realizada o 26 de abril de 2012, acordou: 1.º.–Aprobar provisionalmente a modificación do regulamento de réxime interno do Punto de Atención a Infancia (PAI) de As Viñas.2.º.–Someter a información pública o referido acordo e texto do regulamento modificado, polo prazo de trinta días a través de anuncio que se publicará no Boletín Oficial da Provincia e no taboleiro de anuncios da Casa do Concello.3.º.–No caso de que non se presentaren reclamacións no prazo anterior, o acordo adoptado entenderase definitivamente aprobado, segundo o establecido no artigo 49 da Lei 7/1985, de 2 de abril. Cabanas, 8 de maio de 2012. O Alcalde. Asdo. Germán Castrillón Permuy.
16/05/2012 | Administración LocalMunicipal
Porto do Son
Notificación veciños e titulares inmediatos ao lugar de emprazamento de licenza de actividades con incidencia ambiental

Ante a imposibilidade de notificar a Manuel López González na Avenida de Galicia, 3- 4º A de Porto do Son, o contido da notificación aos veciños e titulares inmediatos ao lugar do emprazamento proposto na licenza de actividade con incidencia ambiental, e de conformidade co artigo 59.4 de la Lei 30/92 de 26 de novembro do Réxime Xurídico das Administracións Públicas e do Procedemento Administrativo Común, procedese á publicación no Boletín Oficial da Provincia de A Coruña da citada notificación: Por medio do presente poño no seu coñecemento, que neste Concello estase a tramitar licencia de actividade presentada por JAVIER FIDEL TABIT TIXIER para PROXECTO DE ACTIVIDADE E ACONDICIONAMENTO DUN LOCAL DESTINADO A TALLER DE REPARACIÓN DE EMBARCACIÓNS en Avenida de Galicia, 5 – Baixo. Vila. Porto do Son (A Coruña), con Rexistro de Entrada nº 8453 de data de 30/11/2011 (licenza de obra) e con Rexistro de Entrada nº 8455 de 30/11/2011 (licenza de actividade). Visto o Decreto 133/2008, de 12 de xuño, polo que se regula a avaliación de incidencia ambiental, que sinala que unha vez comprobada a compatibilidade da actividade solicitada coa planificación urbanística e ordenanzas municipais debe aperturarse un período de información pública, mediante anuncio a publicar no DOG, BOP e Taboleiro de Anuncios do Concello durante un prazo de vinte días hábiles; así como notificar aos veciños e titulares de dereitos inmediatos ao lugar da localización proposta. Polo tanto, cúrsaselle NOTIFICACIÓN como veciño e titular de dereitos inmediatos ao lugar da localización proposta para que se fose do seu interese, poida examinar o expediente, e facer todas as suxestións e alegacións que estime pertinentes e convenientes aos seus dereitos. Porto do Son, a 4 de maio de 2012 O ALCALDE- PRESIDENTE Asdo.: José Luis Oujo Pouso
16/05/2012 | Administración LocalMunicipal
Carballo
Anuncio de aprobación definitiva do acordo plenario relativo á cesión de uso ó Consorcio Galego de Servizos de Igualdade e Benestar do inmoble da escola infantil “A Braña”, sita na rúa Xoana de Vega de Carballo

O Pleno municipal, en sesión extraordinaria celebrada o día 8 de marzo de 2012, acordou ceder o uso ó Consorcio Galego de Servizos de Igualdade e Benestar do inmoble (parcela e edificación) sito na rúa Xoana de Vega, en Carballo, escola infantil “A Braña”, descrito na inscrición n.º 11-290-T0 e 11-290-E1 do Inventario Municipal de Bens, que é propiedade do Concello de Carballo coa calificación de ben de dominio público, servizo público, coas condicións sinaladas no convenio de colaboración asinado entre este Concello e o Consorcio Galego de Servizos de Igualdade e Benestar. Este acordo plenario foi publicado no B. O. P. n.º 54, do 19 de marzo de 2012, aos efectos de formular as reclamacións ou observacións que se estimasen procedentes. Transcorrido o prazo regulamentario, non se presentaron alegacións ó referido acordo, polo que se considera aprobado definitivamente. Carballo, 9 de maio de 2012. O alcalde D. Evencio Ferrero Rodríguez
16/05/2012 | Administración LocalMunicipal
Bergondo
Contratación
Anuncio de execución de aval

ANUNCIO A Xunta de Goberno Local, en sesión do 26 de abril de 2012, acordou a execución parcial da garantía presentada pola empresa FERORSA OBRAS Y PROYECTOS, SL, adxudicataria da obra “Red secundaria de saneamiento en Cortiñán”. Unha vez intentada a notificación ó contratista deste acordo sen que puidese practicarse a mesma, en cumprimento do art.59.4 da Lei 30/1992, do 26 de novembro, do réxime xurídico das administracións públicas e do procedemento administrativo común, publícase o presente anuncio no Boletín Oficial da Provincia, podendo recepcionar o interesado a citada notificación nas dependencias de Contratación do Concello de Bergondo. Bergondo, 8 de maio de 2012. A alcaldesa Alejandra Pérez Máquez
16/05/2012 | Administración LocalMunicipal
Cabanas
Aprobación inicial regulamento especial de honras e distincións

Aprobado inicialmente o polo Pleno da Corporación en sesión realizada en data 28 de marzo de 2012, o Regulamento especial de honras e distincións do Concello de Cabanas, de acordo co establecido no artigo 49 da Lei 7/1985 do 2 de abril, ábrese un período información pública polo prazo de trinta días, contados a partir da publicación deste anuncio no B. O. P., para que os interesados no procedemento poidan examina-lo expediente na Secretaría do Concello e formula-las alegacións que estimen pertinentes. Cabanas, 8 de maio de 2012. O Alcalde, Asdo. Germán Castrillón Permuy
16/05/2012 | Administración LocalMunicipal
Carballo
Anuncio de aprobación inicial do Regulamento do mercado municipal de abastos do Concello de Carballo (A Coruña)

O pleno municipal, en sesión extraordinaria celebrada o 7 de maio de 2012, acordou aprobar inicialmente o regulamento municipal do mercado do concello de Carballo, composto por 52 artigos en catro títulos, unha disposición derrogatoria e unha disposición final, e dous anexos. Sométese o expediente a exposición pública por un prazo de 30 días, contados a partires do día seguinte ao da publicación do anuncio de aprobación inicial no Boletín Oficial da Provincia, para que os interesados poidan presentar as reclamacións ou alegacións que consideren oportunas. De non se presentaren alegacións durante este prazo, o regulamento do mercado entenderase aprobado definitivamente sen necesidade de novo acordo plenario, e entrará en vigor ao día seguinte ao da publicación do anuncio de aprobación definitiva no B. O. P. Carballo, 8 de maio de 2012 O Alcalde D. Evencio Ferrero Rodríguez
16/05/2012 | Administración LocalMunicipal
Fene
Secretaría
Solicitude de licenza municipal para apertura de café-bar

Solicitada licenza por Enrique Garcia Meijide. para o acondicionamento dun local para para a actividade de Café-Bar, sito na Avenida Marqués de Figueroa nº 46-48, baixo, Perlío. Fene, en cumprimento do disposto no artigo 36. b.3 do Real Decreto 2816/1982, do 27 de agosto, polo que se aproba o Regulamento Xeral de Policía de Espectáculos Públicos e Actividades Recreativas, o expediente sométese a información pública por un prazo de dez días hábiles, que comezará a contar desde a publicación deste anuncio no BOP, para que quen se vexa afectado dalgún modo pola actividade presente as exposicións ou alegacións, individuais ou colectivas que considere pertinentes, podendo examinarse o expediente no departamento municipal de urbanismo. O que se fai público para xeral coñecemento. Fene, 3 de maio de 2012. O alcalde, Asdo.- Gumersindo P. Galego Feal
16/05/2012 | Administración LocalMunicipal
A Coruña
Área de Facenda e Administración Pública
Contratación
Anuncio de correción de erros (expte. As-19/2012)

Anuncio de correción de erros (expte. As-19/2012) En relación co expediente relativo aos servizos bibliotecarios complementarios para o sistema municipal de bibliotecas da Coruña, publicado no B. O. P. número 77, de data 24 de abril de 2012, comunícase que, por resolución de 4 de maio de 2012, se emenda erro detectado na relación do persoal a subrogar, de forma que se suprime o traballador número 52 por non existir obriga de subrogación deste. Según o art.75 do R. D. 1098/2001, do 12 de outubro polo que se aproba o Regulamento xeral da lei de contratos, o prazo de presentación de ofertas será de 15 días, a contar dende o seguinte ó da publicación deste anuncio no Diario Oficial de Galicia. A Coruña, 8 de maio de 2012. O ALCALDE, P. D. A Tte. alcalde responsable de Facenda e Administración Pública Asdo.: Rosa M.ª Gallego Neira
16/05/2012 | Administración LocalMunicipal
Cabanas
Convocatoria xuíz de paz sustituto de Cabanas

De conformidade coa autorización formulada polo Tribunal Superior de Xustiza de Galicia, esta Alcaldía, formula a seguinte convocatoria pública: 1º.-Obxecto: Elección de Xuíz de Paz substituto deste Concello de Cabanas.2º.-Prazo de presentación de solicitudes: Quince días hábiles a contar desde a data da última publicación do anuncio no B. O. P.3º.-Condicións dos solicitantes: ser español, maior de idade, e non estar incurso en ningunha das causas de incapacidade previstas no artigo 303 da Lei Orgánica 6/1985. a) Instancia solicitando tomar parte no proceso selectivo. b) Certificación de nacemento ou fotocopia autenticada do D. N. I. c) Certificación expedida polo Rexistro Central de Penados e Rebeldes e declaración complementaria a que fai referencia o artigo 2 da Lei 68/1980 no seu punto 1. a) referente a si se atopa inculpado ou procesado. d) Declaración responsable de non estar incurso en causa de incapacidade. e) Xustificación de méritos que alegue o solicitante, así como actividades que realiza.5º.-Elección: O Pleno do Concello co voto favorable da maioría absoluta dos seus membros entre as persoas que reunindo as condicións legais así o soliciten. Cabanas, 25 de abril de 2012. O Alcalde-Presidente, Asdo.: Germán Castrillón Permuy.
16/05/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29472.-Dirección Xeral do Patrimonio Cultural da Consellería de Cultura, Educación e Ordenación Universitaria-Ponteceso e Coristanco

CLAVE: DH. W15.29472 A Dirección Xeral do Patrimonio Cultural da Consellería de Cultura, Educación e Ordenación Universitaria, con enderezo en Edificio Administrativo San Caetano, bloque 3-2º, 15781 Santiago de Compostela. Solicita AUTORIZACIÓN para as obras de reparación da Ponte Dona situada sobre o río Anllóns, nos T. M. de Coristanco e Ponteceso, provincia de A Coruña. As obras defínense no documento titulado “Memoria valorada das obras de: 2ª Fase Consolidación estrutural e reforzo de piares na Ponte Dona”, con data de supervisión 28 de xuño de 2011. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 – baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 4 de maio de 2012 O xefe do servizo territorial Ángel Gómez Rey
16/05/2012 | Administración LocalMunicipal
Irixoa
Creación e delegación da xestión e administración da sede electrónica do Concello de Irixoa

ANUNCIO O Pleno deste Concello aprobou na súa sesión do 25-4-2012 o seguinte acordo: 1.º.–Crear a sede electrónica do Concello de Irixoa, de titularidade municipal, cuxo enderezo electrónico de referencia será: sede. irixoa. es, configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última.2.º.–Delegar a xestión e administración da sede electrónica municipal na Deputación Provincial da Coruña e, para tal fin, adherirse ao convenio marco de colaboración aprobado polo Pleno da Deputación Provincial da Coruña, na sesión plenaria ordinaria celebrada o vinte e oito de outubro de dous mil once, para a utilización compartida da súa sede electrónica, e cuxo texto literal recóllese no anexo I.3.º.–Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, acordar a encomenda de xestión entre o Concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia e cuxo texto literal recóllese no anexo II.4.º.–Publicar o presente acordo no Boletín Oficial da Provincia. (Os anexos I e II son os ficheiros normalizados e de carácter estándar promovidos pola Deputación Provincial da Coruña, polo que non se reproducen). Irixoa, 8 de maio de 2012. O ALCALDE Antonio Deibe Sanmartín
16/05/2012 | Administración LocalMunicipal
Cedeira
Incoación de expedientes para baixa de oficio no padrón municipal de habitantes

Tendo coñecemento esta alcaldía de que as persoas que se relacionan a continuación non residen no domicilio no que figuran inscritos na folla padronal ou neste municipio e en base ao establecido no artigo 72 do Real Decreto 2612/1996, de 20 de decembro, polo que se modifica o Regulamento de Poboación e Demarcación Territorial das Entidades Locais aprobado polo Real Decreto 1690/1986, do 11 de xullo, comunícaselles que: - Procedeuse a incoación de oficio dos expedientes coa finalidade de dalos de baixa no padrón municipal de habitantes deste municipio, por non cumprir os requisitos establecidos no artigo 54 do mencionado Regulamento. - Intentada a notificación individual non se puido levar a cabo por descoñecemento do seu domicilio actual. - Faise público este anuncio e concédeselles aos interesados un prazo de dez días hábiles a contar dende o día seguinte da publicación do presente anuncio no BOP, para manifestar se están ou non de acordo coa baixa, podendo, neste último caso, alegar e presentar os documentos e xustificacións que estimen oportunas, acreditando que é neste ou noutro municipio no que residen o maior número de días ao ano. No caso de que non se efectúen alegacións, a baixa só poderá levarse a cabo transcorrido o prazo sinalado para o efecto, co informe favorable do Consello de Empadroamento. Os expedientes con toda a súa documentación poden ser consultados no Departamento de Estatística do Concello sito na rúa Real, 15 de luns a venres en horario de 9:00 a 14:00 horas. Cedeira, 7 de maio de 2012 O alcalde Leopoldo Rubido Ramonde
16/05/2012 | Administración LocalConsorcios
Consorcio Provincial Contra Incendios e Salvamento da Coruña
Delegación e administración da sede electrónica e encomenda xestión

Mediante o ponse en público coñecemento que o Pleno do Consorcio Provincial contra Incendios e Salvamento da Coruña, en sesión realizada o día 22 de novembro de 2011, adoptou o acordo cuxo contido literal é o seguinte: Logo de tomar en consideración tanto o Convenio de colaboración asinado en 13 de xullo de 2010 entre a Xunta de Gálica e FEGAMP, así como Convenio marco de colaboración para o uso compartido da sede electrónica da Deputación Provincial da Coruña polos concellos da Coruña e organismos públicos e outras entidades locais e, finalmente, o acordo de encomenda de xestión entre este Consorcio e a Deputación Provincial da Coruña para tramitar as solicitudes de certificados electrónicos, e ao non ser promovido debate, o Pleno deste Consorcio, por unanimidade dos seus membros, adopta o seguinte acordo: 1º. Aprobar a adhesión deste Consorcio a ao Convenio asinado en 13 de xullo de 2010 entre a Consellería de Presidencia, Administracións Públicas e Xustiza, a Secretaría Xeral de Modernización e Innovación Tecnolóxica e a FEGAMP, para o desenvolvemento da administración electrónica nas entidades locais da Comunidade Autónoma de Galicia.2º. A creación da sede electrónica do Consorcio Provincial contra Incendios e Salvamento da Coruña, de titularidade do consorcio, cuxo enderezo electrónico de referencia será <<sede. dominioconsorcio>>configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última.3º. A delegación da xestión e administración da sede electrónica deste consorcio e para tal fin, a adhesión ao convenio marco de colaboración aprobado pola Deputación Provincial da Coruña para a utilización compartida da súa sede electrónica.4º. Realizar todas as actuacións que resulten necesarias no ámbito das competencias deste consorcio para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o consorcio e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario par a a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica dnas entidades locais da Comunidade Autónoma de Galicia.5º. Publicar o presente acordo no Boletín Oficial desta provincia. Carballo, 7 de maio de 2012.- O presidente, Asdo.: Santiago Villanueva Álvarez
16/05/2012 | Administración LocalMunicipal
Mugardos
Aprobación inicial da Ordenanza municipal para a regulación da administración electrónica do Concello de Mugardos

O Concello Pleno de Mugardos, en sesión ordinaria celebrada o día 27 de abril de 2012, acordou aprobar inicialmente a “Ordenanza municipal para a regulación da administración electrónica do Concello de Mugardos”; de conformidade co artigo 49 da Lei 7/85, reguladora das Bases do Réxime Local, ponse en xeral coñecemento quedando exposta ao público por un periodo de trinta (30) dias hábiles, que comezará a contar dende o seguinte á inserción deste anuncio no Boletín Oficial da Provincia, co fin de que durante este poidan formularse polos interesados as reclamacións que se consideren oportunas. Caso de non presentarse reclamación algunha, esta ordenanza entenderase definitivamente aprobada sen necesidade de novo acordo. Mugardos, 8 de maio de 2012 O ALCALDE, ASDO) XOSÉ FERNÁNDEZ BARCIA
16/05/2012 | Administración LocalMunicipal
Ribeira
Anuncio para a contratación da “Reforma e ampliación da Escola Infantil Municipal de Ribeira”, cofinanciada con fondos FEDER da Unión Europea

Organismo: Concello de Riveira. Dependencia que tramita o expediente: Oficina Municipal de Contratación. Tipo: Obra. Denominación: REFORMA E AMPLIACIÓN DA ESCOLA INFANTIL MUNICIPAL DE RIVEIRA Prazo máximo de execución: 6 meses (deberase permitir que o centro recupere a actividade na planta baixa en condicións similares as actuais antes da finalización do 4º mes). Valor estimado do contrato: 627.118,64 euros. IVE.18%: 112.881,35 euros. Prezo total da licitación: 739.999,99 euros. A actuación está cofinanciada con Fondos FEDER da Unión Europea. Tramitación: Ordinaria. Procedemento: Aberto con pluralidade de criterios de adxudicación. Os indicados na cláusula 15.6 do prego de cláusulas administrativas particulares. Provisional: Non se esixe. Definitiva: O 5 % do importe de adxudicación, excluído o Imposto sobre o Valor Engadido. Clasificación: Grupo C Subgrupos 1,3,4,6 Categoría D. Prazo de presentación: Dentro do prazo de 26 días naturais contados a partir do día seguinte ao da publicación do anuncio no Boletín Oficial da Provincia de A Coruña o no Perfil do Contratante. En caso de que coincida en domingo o día de finalización do prazo, este quedará prorrogado automaticamente para o seguinte día hábil. Lugar de presentación: No Rexistro Xeral do Concello de Riveira, sito na Praza do Concello, número 1, de Riveira. Non se admitirán as proposicións presentadas nin por correo nin por fax. Documentación a presentar: A esixida na cláusula 12 do prego de cláusulas administrativas particulares. O lugar, data e hora na que se celebrará o acto público da apertura das ofertas presentadas publicarase no “Perfil de Contratante” e no Taboleiro de Anuncios da Casa do Concello. Os derivados da publicación dos anuncios de licitación serán por conta do adxudicatario. Dependencia: Oficina de Contratación do Concello de Riveira. Domicilio: Praza do Concello, nº 1. Riveira (A Coruña). C. P. 15960 Teléfono: 981 83 54 17. Extensión 214. Fax: 981 87 16 10 Correo electrónico: contratacion@riveira. com Dirección do Perfil de Contratante na Internet: www.riveira.es Data límite para a obtención de documentación e información: Ata o día de finalización do prazo para presenta-las ofertas. Riveira, a 14 de maio de 2012. O Alcalde, Asdo./ Manuel Ruiz Rivas.
16/05/2012 | Administración LocalMunicipal
Padrón
Aprobación inicial do Regulamento interno de acción voluntaria do Concello de Padrón

Faise público, de acordo ao establecido no artigo 49 da Lei 7/1985, do 2 de abril, reguladora das bases de réximen local, que o Pleno do Concello de Padrón na sesión realizada o 26 de abril do 2012 aprobou inicialmente o Regulamento interno de acción voluntaria do Concello de Padrón. A partir da publicación do presente anuncio no Boletín Oficial da Provincia da Coruña ábrese un período de información ao público e audiencia a todas as persoas interesadas de 30 días hábiles, durante o cal poderán consultar o expediente na secretaría do Concello de Padrón, de luns a venres en horario de 9,00 a 14,00 horas, e presentar as reclamacións e suxestións que estimen oportunas. Padrón, 4 de maio do 2012 O Alcalde Asdo. Antonio Fernández Angueira
16/05/2012 | Administración LocalMunicipal
Santiso
Aprobación inicial da delegación de competencias en materia de recadación da taxa pola recollida de lixo na Deputación da Coruña

O Concello Pleno, na sesión ordinaria celebrada o día nove de maio de dous mil doce aprobou inicialmente a delegación das competencias deste Concello en materia de recadación voluntaria e executiva da taxa pola recollida de lixo na Deputación da Coruña. De acordo co disposto no artigo 17 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das facendas locais, expónse ó público polo prazo de trinta días a contar dende a súa publicación no BOP para que os interesados poidan examinar o expediente e presentar as reclamacións que xulguen oportunas. De non se presentar, entenderáse elevado a definitivo o acordo inicial. Santiso, 9 de maio de 2012. O ALCALDE Asdo.- Fernando Suárez Cortiñas
16/05/2012 | Administración LocalMunicipal
Cee
Aprobación provisional dos padróns fiscais de taxas municipais

ANUNCIO Téndose aprobado provisionalmente, mediante resolución da Alcaldía, os padróns fiscais municipais das taxas pola recollida do lixo, mantemento do cemiterio municipal e reserva para entrada e saída de vehículos desde a vía pública, correspondentes ao exercicio do 2012, sométense a exposición pública os padróns fiscais referidos polo prazo dun mes, para os efectos da súa consulta e presentación de reclamacións polas persoas interesadas. CEE, a 8 de maio do 2012. A ALCALDESA Zaira Rodríguez Pérez
16/05/2012 | Administración LocalMunicipal
Carnota
Exposición pública do padrón fiscal da taxa por recollida de lixo

EDICTO Aprobado por Decreto da Alcaldía de data 4 de maio de 2012 o PADRÓN FISCAL DA TAXA POR RECOLLIDA DE LIXO correspondente ó exercicio 2012, exponse nas oficinas xerais do Concello durante o prazo dun mes, contado a partir do día seguinte ó da publicación do presente edicto no BOP. Durante o citado prazo, os interesados poderán examinalo en horario de atención ó público e presentar as reclamacións e recursos que estimen oportunos. Carnota, a 4 de maio de 2011. O alcalde Ramón Noceda Caamaño
16/05/2012 | Administración LocalMunicipal
Arzúa
Licenza apertura apertura de nave, destinada ao deseño, confección, instalación, comercio, importación, exportación e reparación de artigos de lona e textís (toldos, carpas.), artigos guarnicionería, impresión de textos ou imaxes

Tramitándose expediente a instancia de Don Per Olof Funcia Balazs, actuando en representación de Toldos Gómez, S. L., sobre solicitude de licenza de apertura de nave, emprazada sobre a parcela número 12 da 1ª fase do parque empresarial, destinada ao deseño, confección, instalación, comercio polo miúdo e ao por maior, importación, exportación e reparación de artigos de lona e textís, tales como toldos, carpas, pancartas, cubertas, tendas de campaña e similares, así como artigos de guarnicionería en xeral, impresión de textos ou imaxes por calquera procedemento ou sistema sobre lonas, porductos de vinilo e papel. Aos efectos previstos no artigo 8.1 do Decreto 133/2008, do 12 de xuño, polo que se regula a avaliación de incidencia ambiental, sométese a exposición pública, por período de vinte días hábiles, a contar dende o día seguinte ao da última inserción do presente anuncio no Boletín Oficial da Provincia e no Diario Oficial de Galicia, período durante o cal, todas aquelas persoas que se consideren afectadas pola actividade que se pretenden instalar, poderán examinar o expediente nas oficinas xerais da Casa do Concello en horario de 9:00 horas a 14:30 horas, e no seu caso formular as alegacións que estimen procedentes. Arzúa, 4 de maio de 2012 O alcalde Asdo.: José Luís García López
16/05/2012 | Administración LocalMunicipal
Cambre
Urbanismo: Incoación de procedemento para execución de avais

Intentada a notificación a COMLARAMY, S. L. da resolución número 333/2012 da Concelleira delegada da área de Urbanismo e Medio Ambiente, de data 7 de marzo de 2012, e non téndose podido practicar a mesma, de conformidade co establecido no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, e para que sirva de notificación, procédese a publicar no Boletín Oficial da Provincia a parte dispositiva da devandita resolución, que literalmente se transcribe a seguir: “1º.- Incoar procedemento para a execución dos avais por importes de 259.688 euros e 44.000 euros otorgados pola entidade BANCO BILBAO VIZCAYA ARGENTARIA, S. A. en garantía da correcta execución por parte de Comlaramy, S. L. das obras de urbanización da Unidade de Execución nº 23 das Normas Subsidiarias do Planeamento de Cambre sita na Costa da Tapia, O Temple, de datas ambos 28 de decembro de 2007, inscritos no Rexistro Especial de Avais cós nº 0182000539101 e 0182000539098, respectivamente, e depositados na Tesoureira municipal o 09 de xaneiro de 2008, cos nsº de rexistro 288 e 289, respectivamente, pola non correcta execución da praza pública interior que se encontra en dita unidade de execución con arreglo ao proxecto de urbanización da mesma aprobado definitivamente pola Xunta de Goberno Local na súa sesión celebrada o día 2 de maio de 2007.2º.- Poñer de manifesto a entidade Comlaramy, S. L. este expediente, en trámite de audiencia ao interesado, para que nun prazo máximo de 10 días poida alegar e presentar os documentos e xustificacións que estime pertinentes, de conformidade co artigo 84 da Lei 30/92, de Réxime Xurídico das Administracións Públicas e Procedemento Administrativo Común.3º.- Dar audiencia ao avalista BANCO BILBAO VIZCAYA ARGENTARIA, S. A., polo prazo de 10 días naturais, de acordo co artigo 109 do Regulamento xeral da Lei de contratos das administracións públicas, aprobado por Real Decreto 1098/2001 do 12 de outubro, neste procedemento de execución dos avais citados.” Cambre, 8 de maio de 2012 A concelleira delegada da área de Urbanismo e Medio Ambiente P. D. (R. A. n.º 1000/2011, de 17 de xuño) Rocío Vila Díaz
16/05/2012 | Administración LocalMunicipal
Cambre
Procedemento aberto, con multiplicidade de criterios de valoración e tramitación ordinaria, do arrendamento dun local para uso dos grupos políticos municipais

1. Entidade adxudicadora. a) Organismo: Concello de Cambre. b) Dependencia que tramita o expediente: Secretaría. c) Obtención de documentación e información: 1) Dependencia: Concello de Cambre.2) Domicilio: rúa Adro, n.º 1.3) Localidade e código postal: Cambre 15660.4) Teléfono 981-61-31-28 (ext.139). 5) Telefax 981-67.40.31.6) Correo electrónico: patrimonio@cambre. org 7) Dirección perfil do contratante: www.cambre.es d) Número do expediente: 12/2-1 privado.2. Obxecto do contrato. Arrendamento de un local para ubicar as oficinas dos grupos políticos do Concello de Cambre.3. Tramitación e procedemento. a) Tramitación: ordinaria. b) Procedemento: aberto. c) Criterios de adxudicación (cláusula 13.2 do prego de cláusulas administrativas particulares): a) Cercanía á Casa Consistorial (40 puntos calculados de forma proporcional a dita cercanía). b) Adecuación do local (30 puntos), tendo en consideración que conta, no seu caso, coas correspondentes divisións, estado e calidade construtiva do local, fácil visibilidade, etc.). c) Superficie do local (20 puntos calculándose de forma proporcional a dita superficie). d) Prezo da oferta (10 puntos calculándose de forma proporcional a dito importe). 4. Tipo de licitación: 810 euros máis IVE (imposto sobre o valor engadido), prezo no que se consideran incluídos os gastos de comunidade e o IBI (imposto sobre bens inmobles), e sobre o que se practicará a retención do IRPF (imposto sobre a renda das personas físicas), que corresponda. – Importe neto: 810 euros/mes. – IVE (18 %): 145,8 euros/mes. – Importe total: 955,8 euros/mes.5. Garantías esixidas: non se esixen.6. Presentación das ofertas. a) Rexistro de entrada de Concello (rúa Adro, n.º 1, 15.660 Cambre) de luns a venres, de 09.00 a 14.00 horas (09.00 a 13.00 horas os sábados), e en calquera dos lugares aos que se refire o artigo 38.4 da Lei 30/1992, do 26 de novembro, de réxime xurídico e procedemento administrativo común, dentro do prazo de quince días naturais dende o seguinte ao da última data de publicación do anuncio no BOP ou no perfil do contratante (www.cambre.es). b) Presentaranse en tres sobres pechados. – Sobre A, subtitulado “Documentación”, conterá a documentación esixida na cláusula 10.1 do prego. – Sobre B, subtitulado “Referencias xurídicas e técnicas”, conterá a documentación esixida na cláusula 10.2 do prego. – Sobre C, subtitulado “Oferta económica”, conterá a documentación esixida na cláusula 10.3 do prego.7. Gastos de publicidade: serán por conta do adxudicatario.9. Pregos de cláusulas administrativas particulares e prescricións técnicas: perfil do contratante (www.cambre.es). Cambre, 8 de maio de 2012. O concelleiro delegado da área de réxime interior, patrimonio e contratación. Felipe Andreu Barallobre
16/05/2012 | Administración LocalMunicipal
Cabanas
Modificación inicial prezo público Prestación Atención a Infancia das Viñas

O Pleno da Corporación na sesión ordinaria realizada o día 26 de abril de 2012 acordou: 1.º.–Aprobar provisionalmente a modificación do tributo local: prezo público pola prestación do servizo punto de atención a infancia de As Viñas, así como a correspondente ordenanza fiscal reguladora.2.º.–Someter a información pública o referido acordo e o texto da ordenanza reguladora polo prazo de trinta días a través de anuncio que se publicará no Boletín Oficial da Provincia e no taboleiro de anuncios da Casa do Concello.3.º.–No caso de que non se presentaren reclamacións no prazo anterior, o acordo adoptado entenderase definitivamente aprobado. O que se fai público en cumprimento do disposto no artigo 17 do texto refundido da Lei Reguladora das Facendas Locais. Cabanas, 8 de maio de 2012. O Alcalde, Asdo.: Germán Castrillón Permuy.
16/05/2012 | Administración LocalMunicipal
Cee
Baixa de oficio no padrón de habitantes

ANUNCIO De acordo co disposto no art.72 do Regulamento de poboación e demarcación territorial das EE. LL., por esta Alcaldía ditouse, con data 24 de abril de 2012, a resolución pola que se ordena incoar o expediente n.º 16/2012 de baixa de oficio no padrón municipal de habitantes das persoas que se relacionan deseguido, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento citado: – GEORGIANA FLORENTINA DE LA GUARDIA EZKERRO. DNI XXXXXXXXX Non sendo posible practicar a notificación no domicilio dos interesados, e de acordo co establecido no artigo 59.5 da Lei 30/1992, do 26 de novembro, advírteselles por medio deste anuncio que poderán examinar o expediente de baixa de oficio na Secretaría municipal e, así mesmo, formular perante esta Alcaldía as alegacións que estimen pertinentes no prazo de dez días, contados dende o seguinte á publicación do presente anuncio no Boletín Oficial da Provincia e no taboleiro de anuncios do Concello. De non presentar alegacións en prazo, e unha vez recibido o informe favorable do Consello Provincial de Empadroamento, ditarase a oportuna resolución de baixa da inscrición padroal. Cee, 8 de maio de 2012. A alcaldesa Zaira Rodríguez Pérez
29/05/2012 | Administración LocalMunicipal
Sada
Servizos Económicos
Establecemento de prezo público para concerto de Love of Lesbian, Second e Columpio Asesino o día 16/06/2012

A Xunta de Goberno Local deste Concello, en sesión extraordinaria celebrada o día 11 de maio de 2012 adoptou, entre outrios, o seguinte acordo: Establecemento de prezo público para concerto de Love of Lesbian, Second e Columpio Asesino o día 16/06/2012.- Visto o expediente tramitado a proposta da Concellaría delegada de Cultura, Xuventude e Ocio, no que figura informe económico-financeiro da Intervención (referencia MJ 02/2012), para o establecemento do prezo público para o concerto a celebrar en Sada o día 16/06/2012 polos grupos Love of Lesbian, Second e Columpio Asesino, no que se acreditan razóns culturais, turísticas e de ocio, en concreto “Organización dun evento de grande repercusión social e mediática, atractivo para un amplo sector da poboación. - Realización de actividades que consoliden Sada como localidade dinámica, con oferta cultural e de ocio relevantes. - Impulso dunha imaxe atractiva da vila, como destino turístico cunha oferta recreativa variada. - Atraer a Sada a un gran número de visitantes, que supoñan un impulso económico positivo para o tecido empresarial do Concello. - Organizar propostas que consigan rachar a dinámica estacional na afluencia de turistas e visitantes á localidade”.- Consonte ao disposto nos artigos 127, 41 e 47 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e de conformidade co disposto na vixente Ordenanza Xeral de prezos públicos, aprobada na sesión plenaria de 24/01/2008 e publicada no BOP número 40, do 18/02/2008, acórdase por unanimidade: - Establecer o prezo público para o concerto a celebrar en Sada o día 16/06/2012 polos grupos Love of Lesbian, Second e Columpio Asesino, nos seguintes termos: - Tarifa: · Modalidade de venda anticipada: 20,60.- euros por entrada.- · Modalidade de venda en taquilla: 25,00.- euros por entrada.- - Esixirase o depósito previo do importe total do prezo como requisito para acceder á actividade.- - O custo previsible da actividade non cuberto polo prezo público estímase en 44.270,00.- euros, importe que se financiará con cargo á aplicación orzamentaria 338.0.22626.- - Este prezo público comezará a esixirse dende o día seguinte ao da publicación do presente acordo no taboleiro de edictos do Concello e no Boletín Oficial da Provincia.- Sada, 16 de maio de 2012 O alcalde, Asdo.- Ernesto Anido Varela
29/05/2012 | Administración LocalMunicipal
Santiago de Compostela
Secretaría Xeral
Decreto dedicación exclusiva

O Sr. Alcalde do Excmo. Concello de Santiago de Compostela, con data 11 de maio de 2012, dictou o seguinte Decreto: “En desenvolvemento do acordado polo Excmo. Pleno na sesión extraordinaria e urxente que tivo lugar o día de 7 de xullo de 2011, e en virtude do disposto no artigo 75 da Lei 7/85, LBRL, desenvolvido polo disposto no artigo 13 do seu Regulamento de Organización, Funcionamento e Réxime Xurídico das Entidades Locais, relativo ao réxime de indemnizacións e dedicacións exclusivas aos membros da Corporación Municipal, e despois da renuncia ao cargo de concelleiro de Don Smaine Larred Puentenueva na sesión extraordinaria e urxente que tivo lugar o día 20 de abril de 2012, sendo substituído por Dona ANA RUT SUZANNE JANE GARCIA DE FERNANDO GALATANU que toma posesión do cargo de concelleira na sesión extraordinaria e urxente do día de hoxe (11 de maio de 2012). RESOLVO: 1º Designar á concelleira DONA REBECA DOMÍNGUEZ IGLESIAS, para o desempeño do seu cargo en réxime de dedicación exclusiva, polo que percibirá as retribucións relativas ao Grupo A, Nivel 28, equiparable a xefe de servizo.2º A presente resolución entrará en vigor a partir do día de hoxe, sen prexuízo da obriga da interesada de prestar a súa conformidade expresa, da que se dará conta no seu caso, ao Excmo. Pleno na vindeira sesión ordinaria que celebre.3º Da presente resolución darase traslado á interesada, aos departamentos implicados no seu cumprimento e publicarase no Boletín Oficial da Provincia, de conformidade co disposto no artigo 44 do ROF.” Santiago de Compostela, 14 de maio de 2012. O ALCALDE, Asdo: Ángel Benito Currás Fernández
29/05/2012 | Administración LocalMunicipal
Negreira
Anuncio relativo á exposición pública do padrón das taxas polos servizos de subministración de auga e conservación de contadores e acometidas, saneamento, depuración de augas residuais e canon de saneamento

Configurado pola empresa concesionaria do/s servizo/s o Padrón das taxas polos servizos de subministración de auga e conservación de contadores e acometidas, saneamento, depuración de augas residuais e canon de saneamento correspondente ao 1° trimestre de 2012, o citado Padrón estará a disposición do público durante 15 días dende a publicación do presente anuncio no BOP na Oficina de ESPINA & DELFÍN, S. L. sita na Rúa Castelao, 12 bx. de NEGREIRA, en horario de 9:00 a 14:00 horas, luns, martes, mércores e venres e de 9:00 a 10:30 horas xoves, para que os interesados poidan examinalo, e, no séu caso, formular as reclamacións oportunas. Contra estes actos poderá formularse perante o Sr. Alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria. O pago poderá efectuarse nas oficinas da empresa ESPINA & DELFÍN, abertas ao público de 9:00 horas a 14:00 horas, luns, martes, mércores e venres e de 9:00 a 10:30 horas xoves, en período voluntario ate ó vindeiro 30 de JUNIO 2012. Transcurrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. NEGREIRA,04 de maio 2012. O SR. ALCALDE Asdo./ José Blanco Pazos
29/05/2012 | Administración LocalMunicipal
Paderne
Cambio sistema de actuación

Visto o acordo plenario de 7 de decembro de 2011 e Decreto de alcaldía de 1 de febreiro de 2012 polo que se aproba inicialmente o cambio de sistema do AR-SECTOR-I, de compensación a cooperación, ao abeiro do disposto no PLAN XERAL DE ORDENACIÓN MUNICIPAL DO CONCELLO DE PADERNE, e en cumprimento do disposto no artigo 127.2 da Lei de Ordenación Urbanística e protección do medio rural de Galicia 9/2002, sométese a información pública polo prazo de 20 días no Boletín Oficial da Provincia de A Coruña o expediente de cambio de sistema de actuación do AR-SECTOR-I do PXOM de Paderne antes de proceder á súa aprobación definitiva. En Paderne a 1 de marzo de 2012 O ALCALDE D. César Longo Queijo
29/05/2012 | Administración LocalMunicipal
Cedeira
Apertura do prazo de presentación de solicitudes para formar parte do proceso selectivo para a contratación laboral temporal dun/ha monitor/a

Por Resolución da Alcaldía de data 15 de maio de 2012 aprobáronse as “Bases específicas para a formación dunha bolsa de traballo para realizar contratacións laborais temporais ou nomeamentos interinos como monitor/a para o desenvolvemento do servizo de “Igualdade, xogo e conciliación”. As bases están expostas no taboleiro de anuncios e na páxima web www.concellocedeira.es deste Concello. O prazo de presentación de instancias será de dez (10) días naturais contados a partir do dia seguinte ao desta publicación no BOP. Cedeira, 17 de maio de 2012 O Alcalde, D. Leopoldo Rubido Ramonde
29/05/2012 | Administración LocalProvincial
Deputación Provincial da Coruña
Intervención Xeral. Presupostos e Estudos Económicos
Estado de situación dos créditos definitivos no día de hoxe, unha vez incorporado o expediente de modificación das previsións de ingresos nº 2/2012

A Corporación provincial, en sesión plenaria celebrada o día 27 de abril de 2012, aprobou o expediente de modificación das previsións de ingresos nº 2/2012 que se tramita dentro do vixente presuposto xeral da Excma. Deputación provincial. O expediente considerase definitivamente aprobado o non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90 do 20 de abril, publícase o resumo do dito presuposto de Ingresos a nivel de capítulos, unha vez efectuada a oportuna modificación, quedando como se detalla: Estado de situación dos créditos definitivos no día de hoxe, unha vez incorporado o Expediente de modificación das previsións de Ingresos nº 2/2012: O que se fai público para xeral coñecemento. A Coruña, 21 de maio de 2012 O PRESIDENTE, O SECRETARIO XERAL, Diego Calvo Pouso José Luis Almau Supervía
29/05/2012 | Administración LocalMunicipal
Arteixo
Contratación, Bens e Patrimonio
Formalización de contrato do servizo de limpeza viaria nas parroquias de Oseiro e Pastoriza

Comunícase que no procedemento de contratación do SERVIZO DE LIMPEZA VIARIA NAS PARROQUIAS DE OSEIRO E PASTORIZA, a sinatura do contrato co adxudicatario sinalado no apartado catro do presente anuncio, efectuose o día 7 de maio de 2012 ás 9:30 horas, na Secretaría Xeral do Concello, sendo os datos da licitación os seguintes: a) Organismo: Concello de Arteixo. b) Dependencia que tramita o expediente: Departamento de Contratación. c) Número de expediente: 2011/001/000069 a) Descrición do obxecto: “SERVIZO DE LIMPEZA VIARIA NAS PARROQUIAS DE OSEIRO E PASTORIZA” b) Lugar de execución: Nos lugares establecidos nos Pregos c) Prazo de duración: O prazo de duración será de dous anos prorrogables por anualidades ata un máximo de 4, prórrogas incluídas (2+1+1), cando de forma motivada así o acorde o órgano de contratación previo informe do órgano xestor correspondente. a) Contrato suxeito a regulación harmonizada b) Tramitación: ordinaria c) Procedemento: aberto d) Forma: selección da oferta economicamente máis ventaxosa con diversos criterios de adxudicación Aplicación dos criterios de adxudicación Co seguinte resultado final: CESPA, S. A., con CIF: A-82741067.283.148,51 euros anuais, IVE ENGADIDO Foi adxudicado por Decreto de Alcaldía de 16 de abril de 2012 Arteixo, 7 de maio de 2012 Por delegación, Decreto nº 143/2012 Asdo.- María José Riveiro Martínez CONCELLEIRA DE SERVIZOS ECONÓMICOS
29/05/2012 | Administración LocalMunicipal
Mugardos
Conta xeral exercicio 2011

Formulada e rendida a Conta Xeral deste Concello correspondente ao exercicio de 2011, integrada polas contas e estados a que fai referencia o artigo 209.2 do real decreto lexislativo 2/2004 de 5 de marzo do TRLRHL, e informada pola Comisión Especial de Contas, exponse ao publico cos documentos que a xustifican, na Intervención deste Concello, polo espazo de 15 días e oito máis hábiles, a efectos de que os interesados/as poidan presentar reclamacións, reparos ou observacións, de conformidade co disposto no artigo 212.3 do real decreto lexislativo 2/2004 de 5 de marzo. Mugardos, 21 de maio de 2012 O ALCALDE, ASDO) XOSE FERNANDEZ BARCIA
29/05/2012 | Administración LocalMunicipal
Paderne
Corrección erros ordenanza actividades

Visto o acordo plenario de 7 de marzo de 2012, e en cumprimento do disposto no artigo 105.2 da Lei de Réxime Xurídico das Administracións Públicas e Procedemento Administrativo común 30/1992, procede a publicación da seguinte corrección de erros: Erro transcrito no BOP de 30 de decembro de 2011, Nº 248 páxina 77, no artigo 5.5 da Ordenanza de actividades aprobada na sesión plenaria de 31 de outubro de 2011, de tal xeito que: onde di: “. ós empadroados no Concello de Carral.” Debe dicir: “. ós empadroados no Concello de Paderne.” En Paderne a 9 de maio de 2012 O ALCALDE D. César Longo Queijo
29/05/2012 | Administración LocalProvincial
Deputación Provincial da Coruña
Intervención Xeral. Presupostos e Estudos Económicos
Expediente de modificación de créditos nº 3/2012 de aprobación polo Pleno

Na sesión plenaria celebrada o día 25 de maio de 2012, a Corporación provincial acordou aprobar inicialmente o Expediente de modificación de créditos nº 3/2012. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante dito prazo se poidan formular as reclamacións que se consideren oportunas. De non se presentaren reclamacións, ó expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril. A Coruña, 25 de maio de 2012 O PRESIDENTE, O SECRETARIO XERAL, Asdo.: Diego Calvo Pouso Asdo.: José Luis Almau Supervía